Twee vervolg oor 'bedrog' by staatsprokureur | Maroela Media
Die spesiale ondersoekeenheid (SOE) het die vervolging van die voormalige waarnemende hoof van die kantoor van die staatsprokureur in Mthatha, Sthembele Tshitshi, en 'n Oos-Kaapse prokureur, Xolani Polo, verwelkom.
Die twee het Donderdag in die Mthatha-landdroshof verskyn op aanklagte van bedrog, of alternatiewelik diefstal, ten bedrae van R331 000. Hulle staan ook tereg op 'n aanklag van die oortreding van die Wet op Openbare Finansiële Bestuur.
Kaizer Kganyago, woordvoerder van die SOE, sê Tshitshi en Polo is vrygelaat op borgtog van R5 000 elk. Die saak teen hulle is tot Mei vir verdere ondersoek uitgestel.
Die twee se vervolging volg op die SOE se aanbeveling aan die Nasionale Vervolgingsgesag (NVG) verlede jaar nadat sy ondersoek na korrupsie en wanbestuur by die kantoor van die staatsprokureur afgehandel is.
Die ondersoek is ingevolge 'n proklamasie van die president goedgekeur.
Kganyago sê die ondersoek het veral gekyk na die regsdienste wat onderskeidelik namens die departement van gesondheid in Gauteng en die Oos-Kaap bekom is. Dit het verband gehou met eise oor mediese nalatigheid en die bevestiging, goedkeuring en verwerking vir die betaling van enige faktuur of rekening wat vir die lewering van regsdienste ontvang is.
Die proklamasie het die SOE ook bemagtig om enige ander ongerymdhede deur amptenare van die kantoor van die staatsprokureur of enige ander party wat daarby betrek word, te ondersoek.
US verwelkom 'robuuste debat' oor taalbeleid
Wat is nuut. So is die hele staatsdiens een groot korrupte spul
En wat is 300 000? 'n Druppel in die see van bedrog en diefstal.
R300000? Dis kleingeld. En Gomba? Klein vissies vinnig verhoor en gestraf maar groot visse val onder ander reels.